paragraph_text: Nerva lat. Marcus Cocceius Nerva (8. studenoga 30. – 27. siječnja 98.), prvi rimski car u razdoblju Pet dobrih careva, od 96. do 98. Bio je konzul 71. i 90. Nakon ubojstva Domicijana narod i vojska su ga uz privolu senata proglasili carem. Izdao Lex agraria, po kojemu su mnogi bezemljaši dobili zemlju; utemeljio zakladu za uzdržavanje i odgoj siromašne djece. Usvojio je i uzeo za suvladara Trajana 97.